stanford-oval/wikipedia huggingface dataset:
Suovero

| Suovero |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°24′50″N, 26°49′14″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  Suoveronpuro Mataroiseen 
Järvinumero:  14.718.1.090
Mittaustietoja
Pinnankorkeus:  155,9 m  
Pituus:  500 m  
Leveys:  170 m  
Rantaviiva:  1,204 km  
Pinta-ala:  3,541 ha  
Saaria:  ei saaria 
 fiSuovero 
Suovero  on Etelä-Savossa Pieksämäellä  Itäkylän lähellä sijaitseva lampi.
Maantietoa

Lampi on 500 metriä pitkä, 170 metriä leveä, ja sen pinta-ala on 3,5 hehtaaria. Lammella ei ole kartan mukaan saaria.  Sen rantaviivan pituus on 1,2 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Myhinjärven valuma-alueeseen (14.718) se kuuluu. Lammen vedenpinnan korkeus on 155,9 metriä mpy.
Swyerin oireyhtymä

Swyerin oireyhtymä eli 46,XY-karyotyyppiin liittyvä sukupuolikehityksen häiriö on intersukupuolisuuden muoto, jonka katsotaan johtuvan Y-kromosomin sukupuolen määrittävän alueen inaktivaatiosta, puuttumisesta tai toimimattomuudesta. Swyerin oireyhtymä diagnosoidaan noin yhdellä 80 000:sta vastasyntyneestä. Ilman toimivan Y-kromosomin sukupuolen määrittävää alueen vaikutusta, henkilölle tyypillisesti kehittyy normaalit naisen ulkoiset sukupuolielimet ja emätin. Swyerin oireyhtymää sairastavilla on myös tyypillisesti kohtu, joka voi kuitenkin olla normaalia pienempi, sekä munanjohtimet. Henkilöllä on myös kehittymättömät sukurauhaset, jotka eivät kuitenkaan tuota sukusoluja, ja näin ollen häiriöön liittyy hedelmättömyyttä. Toimimattomiin sukurauhasiin liittyy kohonnut syöpäriski, minkä takia ne yleensä suositellaan poistettavan, kun häiriö diagnosoidaan. Tauti todetaan tyypillisesti viivästyneen murrosiän selvityksissä, sillä toimimattomat sukupuolirauhaset eivät kykene myöskään tuottamaan estrogeeneja tai progesteronia, minkä vuoksi murrosikä ei voi luonnollisesti alkaa.
Häiriö on nimetty sen vuonna 1955 kuvailleen englantilaisen endokrinologin Gerald Swyerin mukaan. Esiintyvyydeksi on arvioitu 1:100 000 naista. Tärkeimmät tunnetut geneettiset aiheuttajat ovat SRY-geenin mutaatiot (15 %) ja MAP3K1-geenin mutaatiot (18 %).
Tunnettuja henkilöitä, joilla on Swyerin oireyhtymä

Sara Forsberg, tubettaja ja laulaja
Laura Allonen, tanssija
TECTA

Alfa-tectorin on proteiini, jota ihmisessä koodaa TECTA-geeni. Sillä on merkitystä sisäkorvan toiminnan kannalta. Ihmisten ja simpanssien perimää verrattaessa on todettu, että niillä on muun muassa siinä geenissä merkittäviä eroja. Tutkijat ovat arvioineet, että tämä geeni on muuttunut samanaikaisesti kuin  kieligeeni FOXPμ, jossa myös on suuria eroja ihmistä simpanssiin verrattaessa.
Svend Borchmann Hersleb

| Svend Borchmann Hersleb |
| --- | --- |

Henkilötiedot
Syntynyt: 7. maaliskuuta 1784 Alstahaug, Norja
Kuollut: 12. syyskuuta 1836 (52 vuotta) Kristiania, Norja
Arvonimi: professori
Koulutus ja ura
Tutkinnot:  Kööpenhaminan yliopisto
Instituutti:  Oslon yliopisto
Tutkimusalue:  teologia
Palkinnot:  Vasa-ritarikunta Pohjantähden ritarikunta
Svend Borchmann Hersleb (7. maaliskuuta 1784 Alstahaug – 12. syyskuuta 1836 Kristania) oli norjalainen teologi ja vastaperustetun Oslon yliopiston teologian professori vuodesta 1814. Hän sai vaikutteita Nikolai Grundtvigilta ja vastusti rationalismia. Hersleb edusti hyvin konservatiivista kristinuskon suuntausta ja vaikutti näkemyksillään kokonaiseen pappissukupolveen.
Kuvia

Herslebin kirjoittama Raamatun historian oppikirja.
Herslebin mukaan nimetty Herslebs gate Oslossa.
Aiheesta muualla

Norsk biografisk leksikon (norjaksi)
Swadic Sanudi

| Henkilötiedot |
| --- | --- | --- |
Syntymäaika: 21. lokakuuta 1983 (ikä 40)
Syntymäpaikka: Malawi
Pelipaikka: Maalivahti
Seura
Seura:  African Wanderers
Seurat
| Vuodet | Seura | O (M) |
| 1999–2000 2000–2001 2001–2005 2005–2010 2010– |  AmaZulu  Jomo Cosmos  Bullets FC  Dynamos  African Wanderers | 4 (0) 8 (0) 35 (0) 73 (0) |
Maajoukkue
| 2000– |  Malawi | 50 (0) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 8. joulukuuta 2010.
Swadic Sanudi (s. 21. lokakuuta 1983) on malawilainen jalkapallomaalivahti. Hän edustaa eteläafrikkalaista African Wanderersia.
Ura

Sanudi aloitti ammattilaisuransa jo 15-vuotiaana Etelä-Afrikan pääsarjassa Premier Soccer Leaguessa AmaZulun joukkueessa, jossa hän pelasi neljä ottelua. Yhden kauden jälkeen Sanudi siirtyi Jomo Cosmosin joukkueeseen kaudeksi 2000-2001, jossa hänelle kertyi kahdeksan ottelua. Vuonna 2001 matka jatkui kotimaahansa Malawiin, jossa Sanudi pelasi viiden kauden ajan Bulletsissa. Sittemmin vuodesta 2005 lähtien hän on pelannut Etelä-Afrikassa Dynamosin joukkueessa, joka putosi toiseksi korkeimmalle sarjatasolle kaudella 2005-2006.
Kaudella 2010–2011 Sanudi siirtyi African Wanderersiin.
Ura > Maajoukkueura

Sanudi on edustanut Malawin maajoukkuetta vuodesta 2000 lähtien yhteensä 44 ottelun verran. Hän oli maansa ykkösvahti vuoden 2010 Afrikan kisoissa.
Systema

Systema on venäläinen itsepuolustustaito, jota käyttävät mm. Venäjän armeijan spetsnaz-erikoisjoukot.
Lajin tarkoitus on hallita vihollista mahdollisimman pienellä fyysisellä voimalla mutta ei suinkaan eliminoida tätä. Systeman perusperiaatteet ovat jatkuva hengitys, hyvä asento, rentous ja jatkuva liike. Systemaa voi soveltaa niin aseettomaan kamppailuun kuin terä- ja tuliaseiden uhkaan. Lajin ikäraja Suomessa on 16 vuotta.
Aiheesta muualla

http://systemafinland.com/ (Arkistoitu – Internet Archive)
http://www.russianmartialart.com/
Sydän kierroksella

Sydän kierroksella on vuorovaikutteinen television musikaalikomedia rakkaudesta. Katsojat saattoivat vaikuttaa päähenkilöiden, 61-vuotiaan kabareelaulaja Juulian ja 30-vuotiaan rocktähti Roopen suhteeseen lähettämällä tekstiviestejä ohjelmaan.
Tekstiviesteistä tunnistettiin avainsanoja, joiden perusteella valittiin ajatusäänet päähenkilöille. Jokainen ajatus joko viilensi tai kuumensi heidän tunteitaan. Viestivaikutusten lisääntyessä tarina kulki kohden yhteistä rakkaussuhdetta tai toisen yksipuoliseen rakkauteen ja päättyikin eri tavoin. Kohtaukset näiden ratkaisukohtien välillä järjestettiin reaaliajassa puolisatunnaisella logiikalla henkilöiden tunnetilan huomioiden.
Yhteensä 12 tarinaversiota esitettiin neljänä iltana Yle TV1 -kanavalla joulukuusta 2006 tammikuuhun 2007.
Rooleissa

Juulia Kuvaja: Kristiina Elstelä
Roope Vuori: Lorenz Backman
Jatta & J.T.: Riitta Elstelä
Rokki-Remu: Remu Aaltonen
Laura: Mia Renwall
Maarit: Minna Rimpilä
Roskis-Rane: Jyrki Kovaleff
Pörhö-kissa: Pörhö
Rooleissa > Tuotanto

Mediakeskus Lume/Crucible Studio ja YLE.
Käsikirjoitus: Leena Saarinen
Ohjus: Mika Lumi Tuomola
Sulo A. Teräsvirta

Sulo Alfred Teräsvirta (27. heinäkuuta 1900 – 2. toukokuuta 1968) oli suomalainen päätoimittaja. Teräsvirta oli Loviisan Sanomat-lehden päätoimittaja ja Loviisan Sanomain Oy:n toimitusjohtaja 1927–1954.
Teoksia

Murtumaton kansa. Jälleenrakennusajan ajatelmia. Gummerus 1941
Eversti R. Nordström 50 vuotias. Loviisa 1944
Kansallamme on tulevaisuus : kokoelma lausumia. Otava 1944
Sydän lyö

| Sydän lyö> Bounce |
| --- | --- |

Ohjaaja:  Don Roos
Käsikirjoittaja:  Don Roos
Tuottaja:   Steve Golin  Michael Besman 
Säveltäjä:  Mychael Danna
Kuvaaja:  Robert Elswit
Leikkaaja:  David Codron
Pukusuunnittelija:  Peter Mitchell
Pääosat:   Ben Affleck  Gwyneth Paltrow  Tony Goldwyn  Natasha Henstridge  Jennifer Grey 
Valmistustiedot
Valmistusmaa:  Yhdysvallat
Tuotantoyhtiö:   Miramax International  Miramax Films 
Levittäjä:  Miramax Netflix
Ensi-ilta:  2000
Kesto:  106 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Sydän lyö (Bounce) on vuonna 2000 ensi-iltansa saanut, Don Roosin käsikirjoittama ja ohjaama romanttinen draamaelokuva, jonka pääosia esittävät Ben Affleck ja Gwyneth Paltrow.
Juoni

Mainosmies Buddy Amaral (Ben Affleck) on palaamassa työmatkalta ja tapaa lentokentällä perheenisä Greg Janellon (Tony Goldwyn), jolle tarjoaa oman lentolippunsa ja jää itse yöksi kaupunkiin. Aamulla hän kuulee lentoa kohdanneesta onnettomuudesta, tuntee syyllisyyttä ja ratkeaa juomaan. Hän päättää ottaa yhteyttä Janellon leskeen (Paltrow) hyvittääkseen tapahtuneen.
Rooleissa

| 0 | 1 | 2 |
| --- | --- | --- |
|  Ben Affleck  | … |  Buddy Amaral   |
|  Gwyneth Paltrow  | … |  Abby Janello   |
|  Natasha Henstridge  | … |  Mimi Prager   |
|  Edward Edwards  | … |  Ron Wachter   |
|  Jennifer Grey  | … |  Janice Guerrero   |
|  Tony Goldwyn  | … |  Greg Janello   |
|  Lisa Joyner  | … |  TV-juontaja   |
|  Caroline Aaron  | … |  Donna   |
|  Alex D. Linz  | … |  Scott Janello   |
|  David Dorfman  | … |  Joey Janello   |
|  Juan García  | … |  Kevin Walters   |
|  Joe Morton  | … |  Jim Willer   |
|  Johnny Galecki  | … |  Seth   |
Sulmona

| Sulmona |
| --- | --- |

 vaakuna
 Sulmona
 Koordinaatit: 42°2′56″N, 13°55′48″E 
Valtio:   Italia
Alue:  Abruzzo
Maakunta:  L’Aquila
Pinta-ala:  
 – Maa:  57,93  km²
Korkeus:  405 (min. 319 - maks. 2 061) m
Väkiluku (2015):  24 855
 – Väestötiheys:  429  as./km²
 
 Kunnan kotisivut 
Infobox OKVirheellinen NIMI-arvo: 
Sulmona on kunta Keski-Italiassa Abruzzon hallintoalueella olevassa L’Aquilan maakunnassa. Se sijaitsee Pelignan laaksossa Apenniinien vuoristossa.
Sulmona on ollut vuosisatojen ajan alueellinen kaupan ja kulttuurin keskus. Suurin osa kunnan nähtävyyksistä sijoittuu sen historialliseen keskustaan. Yksi näyttävimmistä nähtävyyksistä on keskusaukiolla Piazza Garibaldilla vuonna 1256 valmistunut akvedukti. Sulmonan tapahtumista tunnetuin on Giostra cavalleresca-renessanssiturnajaiset. Paikallisia erikoisuuksia ovat konfetit, jotka ovat värikkäitä sokeripäällysteisiä manteleita. Niitä on valmistettu Sulmonassa 1400-luvulta lähtien.
Keskiaikainen akvedukti
Piazza Garibaldi
Paikallisia konfetti-makeisia
Aiheesta muualla

Kuvia tai muita tiedostoja aiheesta Sulmona Wikimedia Commonsissa
Stephen Valiquette

| Stephen Valiquette |
| --- | --- |

Henkilötiedot
Syntynyt: 20. elokuuta 1977 (ikä 47) Etobicoke, Ontario
Kansalaisuus:   Kanada
Jääkiekkoilija
Pelipaikka:  maalivahti
Hanska:  vasen
Pituus:  198 cm
Paino:  98 kg
Pelaajaura
Pääsarjaura:  1998–2012
Aik. seurat:  Hampton Roads Admirals (ECHL)   Trenton Devils (ECHL)   New York Islanders (NHL)  Lowell Lock Monsters (AHL)   Springfield Falcons (AHL)   Bridgeport Sound Tigers (AHL)   Edmonton Oilers (NHL)   Toronto Roadrunners (AHL)  New York Rangers (NHL)   Hartford Wolf Pack (AHL)   Lokomotiv Jaroslavl (RSL)   TsSKA Moskova (KHL)   HC Valpellice (Serie A)
NHL-varaus:  190. varaus, 1996 Los Angeles Kings
Stephen ”Steve” Valiquette (20. elokuuta 1977 Etobicoke, Ontario) on kanadalainen entinen jääkiekkomaalivahti, joka pelasi urallaan ammatikseen Pohjois-Amerikassa, Venäjällä ja Italiassa. NHL:ssä hän pelasi yhteensä 46 ottelua. Valiquette palkittiin AHL:ssä kaudella 2004 Harry ”Hap” Holmes Memorial Awardilla.
NHL-ura

Los Angeles Kingsin varaama Valiquette ei kuitenkaan pelannut ensimmäisiä NHL-pelejään Kingsissä, vaan juniori- ja farmisarjoja monta vuotta kierreltyään hän pääsi jäälle kuuteen NHL-peliin New York Islandersin paidassa kaudella 1999–2000. Pelit sujuivat hyvin, jopa erinomaisesti, mutta pidempää NHL-pestiä ei herunut, vaan Valiquette pelasi tämänkin kauden pääosin alemmissa sarjoissa.
Seuraavan kerran Valiquette pääsi NHL-kaukaloon vasta kaudella 2003–2004. Tuolta kaudelta on hänen ainoa ottelunsa Edmonton Oilersissa. Tuossa ottelussa Valiquette pelasi vain 13 minuuttia, päästäen seitsemästä laukauksesta kaksi maaliin. Loppukaudesta Valiquetten oikeudet siirtyivät New York Rangersille, jossa hän ehti pelata kaksi NHL-peliä ennen kauden päättymistä. Pelituntuma säilyi silti AHL:ssä, jossa hän pelasi kauden aikana 42 peliä.
Pelattuaan NHL:n työsulkukauden AHL:ssä ja seuraavan kauden Venäjän liigassa Valiquette palasi kaudeksi 2006–2007 takaisin Rangers-organisaatioon. Valiquette jäi jälleen joukkueen kolmosvahdiksi, ja AHL:n bussimatkat tulivat taas tutuiksi. NHL:ssä hän sijaisti Henrik Lundqvistia ja Al Montoyaa kolmen ottelun verran.
Kauden 2007–2008 alussa Rangers lähetti huippulupaus Montoyan farmiin, koska NHL:ssä Lundqvistin takana nuorukaiselle ei riittäisi tarpeeksi pelejä kehittymiseen. Näin Valiquette sai olla koko kauden ylhäällä, tietenkin pääosin ”avaamassa luukkua” Rangers-aitiossa. Pelejäkin kertyi silti 13, mikä on hänen yhden kauden ennätyksensä. Peliesitykset pysyivät tasaisen hyvinä koko kauden ajan, vaikka pelituntuma ei aina paras mahdollinen ollutkaan. Pudotuspelit Valiquette istui penkillä Rangersin selviytyessä konferenssivälieriin asti, kuten edelliselläkin kaudella. Valiquetten sopimus joukkueen kanssa päättyi tähän kauteen.
Kaudella 2008–2009 Valiquette pelasi NHL:ssä 15 ottelua ja oli mukana kahdessa pudotuspeliottelussa. Kausi 2009–2010 meni vielä Rangersin organisaatiossa, NHL:ssä ja AHL:ssä, mutta kaudeksi 2010–2011 Valiquette siirtyi Venäjän KHL-liigan TsSKA Moskovaan. Sieltä hänen oli tarkoitus siirtyä seuraavaksi kaudeksi AHL:n Bridgeport Sound Tigersiin, mutta pelasikin kauden Italian pääsarjan HC Valpellicessa. Valiquette torjui 15 ottelussa, ja hänen torjuntaprosenttinsa 94,0 oli koko liigan paras. Hän teki kesällä 2012 sopimuksen Allsvenskanin Djurgårdenin kanssa, mutta ilmoitti myöhemmin kesällä lopettavan uransa vammojen takia.
Aiheesta muualla

Valiquette NHL.comissa
Valiquette Rangersin kotisivulla (Arkistoitu – Internet Archive)
Nokia Lumia 800

| Nokia Lumia 800 |
| --- | --- |

Valmistaja:  Nokia, alihankkijana Compal
Julkaistu:  26. lokakuuta 2011
Käyttöverkot:  GSM 850/900/1800/1900, WCDMA 850/900/1900/2100
Mitat:  117 × 61 × 12 mm
Paino:  142 g
Näyttö:  kupera 3,7" (94 mm) kapasitiivinen AMOLED-kosketusnäyttö ClearBlack-tekniikalla
Näytön kuvatarkkuus:  800 × 480 pikseliä
Värien lukumäärä:  16 miljoonaa
Suoritin:  Qualcomm Snapdragon S2 MSM8255T 1,4 GHz Scorpion
Muisti:  16 gigatavua, RAM-muistia 512 megatavua
Kamera:  8 megapikseliä (3 984 × 2 992) 3×  digitaalisella zoomilla, kosketustarkennuksella, tupla-LED-salamalla, 720p-videokuvauksella (30 kuvaa sekunnissa) ja Carl Zeiss-optiikalla
Radio:  on
Musiikkisoitin:  AAC/M4B/MP3/WMA/AAC+/EVRC/MP42/eAAC+/QCELP (video MPEG4/ASF/AVI/VC-1/WMV 9/H.264/H.263)
Valmiusaika:  GSM 265 h, 3G 335 h
Puheaika:  2G 13 h, 3G 9,5 h
Käyttöjärjestelmä:  Windows Phone 7.8
Tiedonsiirto:  GPRS/EDGE luokka B, WLAN IEEE 802.11 b/g/n, HSUPA Cat6 (max. 5,76 Mbps), HSDPA Cat10 (max 14,4 Mbps), Bluetooth 2.1 +EDR
Liitännät:  MicroUSB 2.0-liitäntä (tiedonsiirto ja lataus), 3,5 mm audioliitäntä
Muuta:  käyttää Micro-SIM:iä
Infobox OKNimi-testi OK: 
Nokia Lumia 800 on matkapuhelinvalmistaja Nokian Windows Phone -käyttöjärjestelmällä toimiva kosketusnäytöllinen älypuhelin, joka oli julkaisuhetkellään lokakuussa 2011 Nokian lippulaivapuhelin. Laitteen suositushinta julkaisuhetkellä Suomessa oli 420 euroa.
Laite muistuttaa ulkoisesti erittäin paljon MeeGo-pohjaista Nokia N9 -mallia; poikkeuksia ovat sivusta löytyvä neljäs fyysinen näppäin (kameranäppäin), näytön etuosasta löytyvät kolme kapasitiivista näppäintä ja kameran salaman eri sijainti.
Rakenne

Lumia 800:n ulkokuori koostuu vain kahdesta osasta. Polykarbonaatista jyrsitystä kuoresta ja kaarevasta näyttölasista, joka liittyy polykarbonaattikuoreen saumattomasti luoden yhtenäisen kokonaisuuden. Polykarbonaatti on laitteessa läpivärjättyä, joka tarkoittaa, että vaikka siihen tulee naarmu, niin alta ei paljastu harmaata muovia, vaan uutta samanväristä pintaa. Tämän ansiosta pienet naarmut ja lommot eivät erotu laitteesta helposti.
Julkaisu

Lumia 800 julkaistiin yhdessä Lumia 710 -mallin kanssa Lontoossa Nokia World Conference -tapahtuman avajaispäivänä 26. lokakuuta 2011. Julkistamistilaisuudessa Nokian toimitusjohtaja Stephen Elop kuvasi laitteita "ensimmäisinä todellisina Windows Phone –laitteina".
Lontoon julkistamistilaisuudessa markkinoitiin massiivisella ääni- ja laservaloshow'lla, jossa Nokia yhdessä kanadalaisen DJ deadmau5:n kanssa valaisivat Thames-joen rannan ja koko Millbank Tower -rakennuksen. The Telegraph –lehti raportoi, että koko 118 metrin rakennus näytti taipuvan ja vääntyvän esityksen aikana.
Arviot ja myynti

Puhelin sai sekä kriittisiä että ylistäviä ensiarvioita. Kriitikot ja kuluttajat ovat kiitelleet erityisesti puhelimen muotoilua sekä halpaa hintaa. Erityisesti kiiteltiin nopeaa ja sulavaa Windows Phone-käyttöjärjestelmää, mutta kritiikkiä sai sovellustarjonta.
Puhelin tuli aluksi myyntiin muutamiin Euroopan maihin marraskuussa 2011. Maaliskuussa 2012 laitetta myytiin ainakin 35 eri markkina-alueella ja sitä myi 60 operaattoria.
Nokia Lumia 800 -malli nousi helmikuussa 2012 operaattoreiden myyntilistan kärkeen. Kauppalehden mukaan laite nousi sekä kuluttaja- että yritysmyynnin ykköspaikalle.
Vuoden 2012 loppupuolella Lumia 800:n hinta laski Nokia uuden lippulaivan, Lumia 920:n julkaisun johdosta. DNA:lla malli oli toinen iPhone 5:n vallatessa ykkössijan.
Ohjelmistot

Alun perin Lumia 800:ssa oli käyttöjärjestelmänä Windows Phone 7.5. Nokian ensimmäisen sukupolven Lumia-mallisto sai kuitenkin tammikuussa 2013 Windows Phone 7.8 -käyttöjärjestelmän suurehkon päivityksen muodossa. WP 7.8 sisältää mm. aloitusnäytön ruutujen kokovaihtoehtoja ja lisää ruutujen värejä. Windows Phone on saanut kiitosta erityisesti nopeudestaan, sulavuudestaan ja näyttävyydestään. Kaikkien WP-puhelimien mukana tulee ilmainen Office-paketti, joka sisältää puhelimeen Word- Excel- One Note- ja PowerPoint-tiedostojen luontiohjelmat. Kritiikkiä alusta on saanut sovellustarjonnasta, joka ei aivan vastaa iOS:ia ja Androidia.
Nokia pyrki erottamaan Lumiansa muista sillä, että se tarjoaa kovan luokan ilmaissovelluksia yksinoikeudella Lumia-puhelimiinsa. Näitä ovat esimerkiksi Nokia Drive -navigaattori, Nokia Maps -karttaohjelmisto sekä Nokia Musiikki, joka sisältää vaihtoehtoisen musiikkisoittimen WP:n vakiosoittimelle, sekä ilmaisen musiikin striimauspalvelun.
Ohjelmistot > Nokia Collection

Nokian esiasentamien Windows Phone -ohjelmistojen lisäksi valmistaja tarjoaa laitteeseen joukon muita Nokian omia lisäohjelmia Nokia Collection nimen alla yksinoikeudella Nokian Lumia -puhelimiin. Näitä ovat mm. Nokia Trailer, Cinemagraph, Creative Studio, Photobeamer, kameran lisätoiminnot, Nokia City-Lens, Nokia Julkiset, Bluetooth Jako, Osoitekirjan Jako, Nokia TV, sekä useat pelit.
Elinkaari ja tuen loppuminen

WhatsApp lakkasi toimimasta vuonna 2016.
Microsoft lopetti MarketPlace-tuen vuonna 2017, jonka jälkeen ohjelmien lataus tai päivitys keskeytyy virhekoodiin d000f001.
Web-selain on vanhentunut vuonna 2017, ja moni www-sivu kehottaa päivittämään selaimen.
Ominaisuudet > Tekniset tiedot

Pituus × leveys × paksuus 117 × 61 × 12 mm
Paino 142 grammaa
GSM 850/900/1800/1900
WCDMA 850/900/1900/2100
Kupera kapasitiivinen kosketusnäyttö
Halkaisija 3,7 tuumaa (94 mm)
16 miljoonaa väriä
Resoluutio: 800 × 480
Kestävä Gorilla-lasi
Tekniikat: AMOLED, ClearBlack
Sisäinen muisti (massamuisti): 16 Gt
RAM-muisti: 512 Mt
7 Gt ilmaista SkyDrive-pilvipalvelutilaa
Nokia Kartat
Bing Kartat
Nokia Aja
Kompassi (magnetometri)
WLAN-paikannus
CellID
GPRS/EDGE luokka B
WLAN IEEE 802.11 b/g/n (WEP/WPA)
HSDPA Cat10 (maksiminopeus 14,4 Mbps)
HSUPA Cat5 (maksiminopeus 5,76 Mbps)
Bluetooth 2.1 +EDR
MicroUSB 2.0 -liitäntä (tiedonsiirto ja lataus)
2 mikrofonia
3,5 mm audioliitäntä
Tuetut audioformaatit: AAC, MP3, M4B, WMA, AAC+, EVRC, MP42, eAAC+ ja QCELP
Tuetut videoformaatit: MPEG4, ASF, AVI, VC-1, WMV 9, H.263 ja H.264
8 megapikseliä (3 984 × 2 992)
3x digitaalinen zoom
Kosketuksella toimiva tarkennus
Kaksois-LED-salama
Carl Zeiss -optiikka
720p-videokuvaus, 30 kuvaa sekunnissa, videokuvan vakain ja jatkuva automaattitarkennus
1 450 mAh BV-5JW-akku (Li-ion)
Valmiusaika: GSM 265 tuntia, 3G 335 tuntia
Puheaika: 2G 13 tuntia, 3G 9,5 tuntia
Qualcomm Snapdragon S2 MSM8255T 1,4GHz Scorpion -prosessori
GPU: Adreno 205
Sähköpostit: Gmail, Yahoo Mail, Mail for Exchange ja Hotmail
Tuetut sähköpostiprotokollat: POP3, SMTP, IMAP4
MMS
Tuetut asiakirjamuodot: PDF, Word, Excel, OneNote ja PowerPoint
Internet Explorer 9 Mobile
SVG
CSS 3
HTML5
XHTML
DOM-tasot 1, 2 ja 3
Microsoft Zune (tietojen synkronointisovellus)
Kalenteri ja muistiinpanot
Kiihtyvyystunnistin, läheisyystunnistin ja valoisuustunnistin
Värivaihtoehdot: musta, syaani, magenta ja valkoinen
Kuori: polykarbonaattia
Aiheesta muualla

Nokia Lumia 800
Nokia Lumia 800 - Tuki
Takuya Takagi

| 0 | 1 | 2 |
| --- | --- | --- |

Henkilötiedot
Syntymäaika: 12. marraskuuta 1967 (ikä 56)
Syntymäpaikka: Nagasaki, Japani
Pelipaikka: Hyökkääjä
Seurat
| Vuodet | Seura | O (M) |
| 1990-1991 1991-1997 1998-1999 2000 | Fujita Industries Sanfrecce Hiroshima Verdy Kawasaki Consadole Sapporo |  |
Maajoukkue
| 1992-1997 | Japani | 44 (27) |
Takuya Takagi (jap. 高木 琢也; s. 12. marraskuuta 1967 Nagasaki, Japani) on japanilainen entinen jalkapalloilija.
Jalkapallomaajoukkue

Takuya Takagi edusti Japanin maajoukkuetta vuosina 1992-1997. Hän on osallistunut mm. Asian mestaruuskilpailuissa 1988, 1992 ja 1996.
Tilastot

| Japanin maajoukkueessa> Vuodet | Japanin maajoukkueessa> ottelut | Japanin maajoukkueessa> maalit |
| --- | --- | --- |
| 1992 | 11 | 5 |
| 1993 | 13 | 7 |
| 1994 | 5 | 2 |
1995: 0
| 1996 | 10 | 6 |
| 1997 | 5 | 7 |
| Yhteensä | 44 | 27 |
Aiheesta muualla

National Football Teams
Japan National Football Team Database
Japanin joukkue – Jalkapallon AM-kilpailut 1988
1 Tsuchida |
2 Ueno |
3 Horiike |
4 Taguchi |
5 Sakakura |
6 Motoyoshi |
7 Ihara |
8 Ōtake |
9 Shirasawa |
10 Oenoki |
11 Ikenoue |
12 Nakayama |
13 Kurosaki |
14 Noda |
15 Minoguchi |
16 Maeda |
17 Sukigara |
18 Matsuyama |
19 Sanada |
20 Takagi |
Valmentaja Yokoyama
Japanin joukkue – Jalkapallon AM-kilpailut 1992
1 Matsunaga |
2 Ōtake |
3 Katsuya |
4 Horiike |
5 Hashiratani |
6 Tsunami |
7 Ihara |
8 Fukuda |
9 Takeda |
10 Ramos |
11 Miura |
12 Yamada |
13 Sakakura |
14 Kitazawa |
15 Yoshida |
16 Nakayama |
17 Moriyasu |
18 Jinno |
19 Maekawa |
20 Takagi |
Valmentaja Ooft
Japanin joukkue – Jalkapallon AM-kilpailut 1996
1 Kojima |
2 Yanagimoto |
3 Sōma |
4 Ihara |
5 Omura |
6 Yamaguchi |
7 Honda |
8 Maezono |
9 Takagi |
10 Nanami |
11 Miura |
12 Michiki |
13 Hattori |
14 Okano |
15 Morishima |
16 Saito |
17 Akita |
18 Jo |
19 Shimokawa |
20 Narazaki |
Valmentaja Kamo
TELMO

TELMO eli yleinen tietoverkkohanke oli Suomessa 1990-luvun alussa Telmo ry:n vetämä projekti missä tavoiteltiin Minitel -järjestelmän kaltaista laajaa ja kattavaa tietojärjestelmää Suomeen. Vuonna 1993 TELMO-hankkeessa ennustettiin, että jokainen yritys käyttäisi tietoverkkoja vuonna 2000.
Internetin leviäminen laajempaan käyttöön korvasi muut kuin internet-pohjaiset suunnitelmat 1990-luvulla.
TELMOn käyttö

Telmoa käytettiin komentoriviltä, esimerkiksi .ku standardikomennon tuli näyttää kustannukset.
Sydän paikallaan (romaani)

| Sydän paikallaan |
| --- | --- |

Kirjailija:  Hannu Salama
Kieli:  suomi
Genre:  kaunokirjallisuus
Kustantaja:  Otava
Julkaistu:  2010
Ulkoasu:  sid.
Sivumäärä:  245
ISBN:  978-951-1-24575-9
Löydä lisää kirjojaKirjallisuuden teemasivulta
Sydän paikallaan on kirjailija Hannu Salaman elokuussa 2010 ilmestynyt romaani. Salama sai kirjansa valmiiksi jo vuoden 2009 puolella, kertoi ryhtyneensä sen kirjoittamiseen, "kun en minä muutakaan osaa tehdä."  Kirjansa nimen Salama sanoo viittaavan Vänrikki Stoolin: ”Älyä kyll’ ei Dufvalla lie liiaksi ollutkaan, pää huono oli”, arveltiin, ”mut sydän paikallaan.” Kirja ei ole moraliteetti, mutta sen tarkoituksena on muistuttaa, että lapsia ei pitäisi alistaa aikuisten ihanan elämän maksumiehiksi. Salaman näkemyksen mukaan näin kuitenkin tapahtuu kaikkialla maailmassa, kun "ihmisistä on tullut moraalittomia tietokoneiden jatkeita, jotka viihteen ylivalta on kietonut pauloihinsa".